Diari Oficial de la Generalitat Valenciana


Sumari del DOGV 4984, del 13-04-2005 (2005/3741)

RESOLUCIÓ de 21 de març de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV, DC LA-180, des de ST la Rambleta de la Vall d'Uixò, fins a nou client Cenusa, entre els termes municipals de la Vall d'Uixó, Nules i la Vilavella (Castelló). Expedient d'expropiació forçosa JUEXPR/2005/9. ATLINE/2003/281/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/3741


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 21 de març de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV, DC LA-180, des de ST la Rambleta de la Vall d'Uixò, fins a nou client Cenusa, entre els termes municipals de la Vall d'Uixó, Nules i la Vilavella (Castelló). Expedient d'expropiació forçosa JUEXPR/2005/9. ATLINE/2003/281/12. [2005/M3741]
  
Amb data 24 de novembre de 2004, el Servici Territorial d'Energia de Castelló va dictar la resolució per la qual s'autoritzà Iberdrola Distribución Eléctrica, SAU, s'aprovà el projecte d'execució i es declarà, en concret, la utilitat pública de la instal·lació elèctrica línia aèria trifàsica a 20 kV, DC LA-180, des de ST la Rambleta de la Vall d'Uixó, fins a nou client Cenusa, entre els terme municipals de la Vall d'Uixó, Nules i la Vilavella (Castelló).
  
La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i dels drets afectats i implica la urgent ocupació a l'efecte de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar als titulars dels béns i dels drets afectats als ajuntaments on radiquen les finques afectades, com a punt de reunió per a dur a terme, de conformitat amb el procediment que establix el citat article, l'alçament d'actes prèvies a l'ocupació i, si corresponguera, les d'ocupació definitiva.
  
Tots els interessats, així com les persones que siguen titulars de qualsevol classe de drets o d'interessos sobre els béns afectats, hauran d'acudir personalment o representats per persona degudament autoritzada, que hauran de presentar els documents acreditatius de la seua titularitat i l'últim rebut de la contribució, i podran ser acompanyats, a càrrec seu, dels seus pèrits i un notari, si ho consideren oportú.
  
L'alçament d'actes tindrà lloc el dia 16 de maig de 2005 a l'Ajuntament de Nules.
  
L'orde d'alçament de les actes es comunicarà a cada interessat per mitjà de l'oportuna cèdula de citació, i figurarà la relació dels titulars convocats al tauler d'edictes dels ajuntaments assenyalats i en l'annex.
  
Es comunica que esta publicació es realitza igualment a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o que el domicili dels quals s'ignora, o a aquells en què, intentada la notificació, no s'haguera pogut practicar.
  
En l'expedient d'expropiació Iberdrola Distribución Eléctrica, SAU assumirà la condició de beneficiària.
  
València, 21 de març de 2005.- El conseller d'Infraestructures i Transport: José Ramón García Antón.